The Chronicles of Narnia: The Lion, the Witch and the Wardrobe

The Chronicles of Narnia: The Lion, the Witch and the Wardrobe (euskaraz Narniako Kronikak: Lehoia, Sorgina eta Armairua) 2005eko Andrew Adamson zeelandaberriar zinema zuzendariak zuzendutako fantasiazko film bat da. C. S. Lewis ingeles idazlearen 1950eko The Lion, the Witch and the Wardrobe (Lehoia, Sorgina eta Armairua) eleberrian oinarritua dago. Walt Disney Pictures ekoiztetxeak ekoitzi eta Georgie Henley, Skandar Keynes, William Moseley, Anna Popplewell, Tilda Swinton, James McAvoy, Jim Broadbent eta Liam Neeson aktoreek antzeztu zuten.

Makillaje onenaren Oscar Saria irabazi zuen (Howard Berger eta Tami Lane), bai eta Soinu onenaren Oscar Saria (Terry Porter, Dean A. Zupancic eta Tony Johnson) eta Efektu berezi onenen Oscar Sariaren izendapenak jaso ere.

Argumentua 

Lucy, Edmund, Susan eta Peter Pevensie anai-arrebek, Bigarren Mundu Gerran zehar, irakasle zahar baten landetxe bateko armairu magiko batean ezkutaketan jolasten ari direla Narniako mundua topatu eta hartan barneratzen dira. Narnian mundu harrigarri bat aurkituko dute, animalia mintzalariak, iratxoak, faunoak, zentauroak eta erraldoiez osatua, eta Jadis, Sorgin Zuriak betirako negu gorrian egotera zigortua. Jauntxo subiraua den Aslan lehoiaren laguntzaz, haurrak Narnia menpean duen Sorgin Zuriaren aurka borrokatu eta hotzaren madarikaziotik askatzen saiatuko dira.

Aktoreak 
 Georgie Henley - Lucy Pevensie
 Skandar Keynes - Edmund Pevensie
 William Moseley - KPeter Pevensie
 Anna Popplewell - Susan Pevensie
 Tilda Swinton - Jadis, Sorgin Zuria
 James McAvoy - Tumnus jauna
 Jim Broadbent - Kirke irakaslea
 Kiran Shah - Ginarrbrik, Sorgin Zuriaren ipotx morroia
 Shane Rangi - Othmin jenerala
 Liam Neeson - Aslan lehoia (ahotsa)
 Ray Winstone - Kastore jauna (ahotsa)
 Dawn French - Kastore andrea (ahotsa)
 Rupert Everett - Azeri jauna (ahotsa)

Kanpo estekak 
 IMDBko fitxa irakurgai 

Narniako Kronikak (film saila)
Makillaje onenaren Oscar Saria irabazi duten filmak
Erresuma Batuko filmak
Ameriketako Estatu Batuetako filmak
Disneyren filmak
Fantasiazko filmak
Epika filmak
Abentura filmak
Kristautasunari buruzko filmak
Anai-arrebei buruzko filmak
Bigarren Mundu Gerrari buruzko filmak
Sorginkeriari buruzko filmak
1940ko hamarkadan girotutako filmak
Londresen girotutako filmak
2005eko filmak
Walt Disney Picturesek ekoitzitako filmak
BAFTA film saridunak